小弟在數碼港工作，家住大角咀。日頭在數碼港冇啖好食，於是今晚放工，決定坐多一陣970，過深水埔覓食。第一站是維記，久聞大名，這是我的第一次。第一眼見到我的潤牛米，真係其貌不揚。食落口，都冇乜特別，豬潤的而其確好彈牙，不過我不嬲唔係好鍾意食豬潤。點知，食下食下，有一種吸引力，一種好平實的感覺，越食越好食，尤其是個湯底，好鮮甜，最後我連湯都飲埋。我想個湯底應該係豬潤水，而且不加味精，所以飲完冇口渴的感覺。比起譚仔米線，這方面真係確勝一籌。食完真係好滿足，跟住下一站公和豆品店。